Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: Javaslataink tehát azt célozták, hogy a Polgári perrendtartásról szóló 1952. évi III. törvény (Pp.) szabályait módosítsák
Paragraph Index: 1304

(2) bekezdése a munkaügyi per fogalmát kiterjesztette a munkaszerződés megkötését megelőző tárgyalásra alapított igény érvényesítésére is, és ezzel hatályát vesztette a munkavállalók szempontjából hátrányos szabályozás. A törvénymódosítás eredményeképpen a munkavállalók védelmét szolgáló jogszabályi rendelkezések (a bizonyítási teher megfordulása, illetve a tárgyalás tizenöt napon belüli kitűzésének előírása) ez évtől alkalmazhatókká válnak azokban a munkaügyi perekben is, amelyeket a munkaviszony létesítésének diszkriminatív megtagadása miatt indítanak. A Pp. új rendelkezései remélhetőleg hozzá fognak járulni ahhoz, hogy a munkavállalók az eddigieknél hatékonyabban léphessenek fel a diszkriminatív munkáltatói magatartásokkal szemben. (Csak zárójelben jelezzük — és ezt a vizsgálati anyagban is kifejtettük —, hogy kizárólag jogi eszközökkel nem szüntethető meg a foglalkoztatás területén tapasztalható hátrányos megkülönböztetés, szilárd meggyőződésünk azonban, hogy az ilyen esetek száma jelentősen csökkenthető.) Fontos követelménynek tartjuk ugyanakkor azt is, hogy a jogalkotó a jelenleginél pontosabb információkkal rendelkezzék ennek a ma még döntően látens társadalmi problémának a mértékéről, nagyságrendjéről, hiszen ezek az ismeretek jelentősen megkönnyíthetik az esetlegesen szükséges, további szervezeti vagy jogszabálymódosítási intézkedések kidolgozását. Álláspontunk szerint ennek egyik első és fontos lépcsője lehetne a munkavállalók hátrányos megkülönböztetése miatt indult perek bírósági statisztikai adatainak célirányos gyűjtése, feldolgozása és elemzése. A kisebbségi biztos — az időközben bekövetkezett, fentebb említett jogszabályi változásokra tekintettel — azzal a módosított ajánlással fordult az igazságügy-miniszterhez, hogy figyelemmel a miniszter feladat- és hatásköréről szóló

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes